
EVELYN WEVER-CROES 


REFLEXION PA UN ARUBA INTEGRO 


“Como minister parlamentario nos mester sostene nos 


institutonan cu ta investiga pa nan haci nan trabou mas 
obhetivo cu ta posibel” 


Na final di conferencia di Prensa di Gobierno di Aruba diahuebs 
mainta, Prome Minister a duna un reflexion importante pa e 
respet cu nos mester tin pa e institutonan di Gobierno cu ta haci 
investigacionnan ora cu ripara cu cosnan no ta bon. Esakinan 
ta institutonan cualifica y obhetivo cu ta haci investigacion sin 
importa ken, ki color politico y of relacion tin cu Gobierno. Tambe 
Prome Minister ta conseha parlamentarionan di oposicion pa 
si di berdad nan ta contra corupcion y ta para pa integridad, pa 
nan no cuestiona cada biaha cu tin un investigacion di kiebro 
di integridad te pa relaciona esaki como persecucion politico. 


REFLEXION 

“Hopi hende ta papia di integridad y ta bisa nan ta contra 
corupcion. Si di berdad un hende ta contra corupcion y pro 
integridad, e ora e no por cuestiona cada biaha ora cu tin 
un investigacion of suspension of casonan di corupcion y 
integridad. Si di berdad bo ta contra corupcion y si di berdad 
bo ta kere den integridad, e ora bo mester duna espacio na 
esnan encarga pa haci nan trabou ora cu ta constata cu algo a 
pasa cu talves no ta integro. 


Si cada biaha cu bin un keho di un kiebro di integridad, nos 
mester tene na cuenta si nos conoce e persona, si ta un 
persona di nos partido, colega di trabou of familiar, anto nunca 
nos lo logra un Aruba integro. Laga nos cada un carga nos 
responsabilidad cu esaki. 


WEGA Y DRAMA POLITICO 

Stop cu tur e wega y drama politiconan aki y ban wak e 
escencia. Ora algo pasa cu nos wak cu nos no ta sigur si ta 
bon of fout, duna instancianan espacio pa haci investigacion. 
No mester ataka y lastra of ofende niun hende. Despues di 
investigacion nos ta wak si e tabata algo cu tabata bon of fout 
y nos por continua. 


ARUBA INTEGRO 

Mi ta kere den un Aruba integro, mi ta kere cu nos tine den nos 
pa nos logra e nivel di integridad cu nos ta desea. Si nos kier 
un Aruba integro, nos mester duna nos instancianan e espacio 
pa haci nan investigacion y no cuestiona cada biaha cu nan 
tuma accion”. 

SUSPENSION DI EMPLEADO PUBLICO NO 
TIN NADA DI PERSECUCION POLITICO 


“Mi no ta den politica ni pa tene man riba cabes di ningun 
hende, ni pa persecucion politico” 


Den e ultimo dianan aki Parlamentarionan Mansur, Croes, 
Lopez-Tromp ta cuestiona un suspencion cu a tuma luga 
na Parlamento. Nan ta considera e suspension aki como un 
persecucion politico. Prome Minister Evelyn Wever-Croes 
siman pasa a splica e procedura ora ta trata suspension di 
un empleado publico. Esaki ta un procedura standard cu tin 
diferente departamento envolvi den esaki prome cu bo yega 
na un paso asina. 


Den e caso recien aki tambe e procedura a wordo encamina 
manera ley ta stipula. E persona a wordo avisa, informa y a 
scucha di dje kico e tabata tin di bisa y e despues e persona 
a wordo presenta cu un carta di suspension pendiente 
investigacion. Prome Minister, como esun encarga cu 
asuntonan di organisacion na unda Parlamento tambe ta cay, 
a firma e carta di suspension. “Awor investigacionnan pa wak 
si en realidad e persona a haci of no a haci nada pa e ora nos 
por sigui na ordo di dia”. 


Durante conferencia di prensa diahuebs mainta, Prome Minister 
e expresa cu e ta lamenta cu especialmente Parlamentario 
Mansur y Parlamentario Gerlien Croes ta hunga wega politico 
cu e situacion aki y referi esaki como persecucion politico. 
Prome Minister a enfatisa cu e persona no a wordo suspendi 
pasobra e ta di un otro asignacion politico. “Aki nan no tin nada 
di politica andando”. 


Prome Minister a remarca cu e dos Parlamentarionan aki a 
haci'e pregunta tocante Arubahuis tambe. E parlamentarionan 
en cuestion lo a tende cu lo tin un investigacion na Arubahuis. 
Prome Minister splicando cu no tin nada politico tumando luga 
den desicionnan cu e ta tuma, a duna di conoce cu el a contesta 
e parlamentarionan cu manera cu el a tende cu tin cosnan cu 
no lo a bay bon na Arubahuis, e mes a pidi un investigacion na 
Arubahuis. 


“Mi mes a pidi Centrale Accountantsdienst (CAD) pa haci 
investigacion. Aworaki e investigacion ta andando y ta den su 
fase final. Ora e ta cla nos por comenta mas di e contenido 
di e investigacion. Tanten, no ta prudente claro pa bisa nada 
pasobra no kier daña e investigacion”. 


Cu esaki, Prome Minister ta enfatisa, cu e parlamentarionan di 
oposicion sa hopi bon cu ora cu e Prome Minsiter aki papia di 
integridad y di investigacion y suspension, no tin nada di haber 
cu persecucion politico. 


“Mi ta un hende cuta kere den integridad y ora cu cualkier hende 
haci algo cu no ta integro, e tin cu carga su responsabilidadnan. 
Sea e ta un persona di mi mesun partido of no, sea ta un di 
mi votadornan, sea un colega di trabou, of famia. Cada ken cu 
haci algo mester sinta riba su propio blaar paso mi no ta den 
politica pa tene man riba cabes di ningun hende. Tampoco mi 
ta den politica pa persecucion politico pasobra mi ta kere den 
integridad”, Prome Minister a duna di conoce. 


Na final Prome Minister a conseha e parlamentarionan aki di 
oposicion cu ta hacienda sensacion cu e caso di e ambtenaar 
suspendi, pa stop esaki pasobra ta hopi cruel loke nan ta 
haciendo dafiando mas pa e persona en cuestion. Nan ta viola 
privacidad di e persona sacando ful e noticia aki for di contexto 
mesora y public'e tur caminda. “Mi ta condena esaki pasobra 
cada persona tin derecho riba su privacidad, y locual cu boso 
ta haciendo ta hunga un wega politico, y esaki no ta bon pa 
e persona. Ami ta kere den integridad y cu tur hende mester 
carga su responsabilidad no obstante ken e ta”. 


Gabinete Wever - Croes]] Y 

Prome Minister Evelyn Wever-Croes: 
Relato Anual 2021: 


MEDIARAAD LO TA UN FUNDACION 
INDEPENDIENTE PA DUNA CONSEHO 
Y OPINION 


"Su funcion ta pa mantene e nivel di prensa na e nivel cu un 
comunidad respeta manera Aruba mester tin y ta desea di tin” 


Durante e rueda di prensa di Gobierno di Aruba diahuebs 31 di 
maart, Prome Minister Evelyn Wever-Croes a elabora mas riba 
Relato Anual 2021 di trabounan di su ministerio. Prome Minister 
a remarca cu mientras e tawata trahando riba e Relato Anual 
2021, el a ripara cu aña aki tabata un aña di hopi reto entre 
otro tabata tin Covid, eleccion y Gobierno tabata demisionario 
pa 6 luna na unda no por a tuma decisionnan nobo. Tur esaki 
a pone un peso riba e plan di vision cu Gabinete Wever-Croes 
tabata tin pa aña 2021. 


'MEDIARAAD' 

Un tema importante den Relato Anual 2021 di Ministerio di 
Asuntonan General ta ‘Mediaraad’. Minister Geoffrey Wever 
como Minister di Comunicacion, ta encarga pa cu esaki. 
Sinembargo e ta den e relato anual di Prome Minister pasobra 
maneho di media ta cay bou ministerio Asuntonan General. 


A tuma nota cu den comunidad tin un confusion pa loke ta 
trata media na Aruba. Pa e motibo aki tambe, Prome Minister 
a elabora riba e tema imporante di mediaraad. Na 2021 a 
cuminsa cu e conversacionnan y deliberacionnan pa bin cu 
un mediaraad na Aruba. Esaki sigur no ta algo malo y sigur 


ESTO pr” 


ΕΝΕΙΥΝ WEMER-CROF 
XIOMARA MADURO 


no mester tin miedo di dje. E lo bira un tipo di fundacion cu 
Gobierno ta lanta pero te ey tambe e metemento di Gobierno 
den e mediaraad ta yega. "Nos ta kere ta importante pa tin un 
mediarraad y lo percura pa tin fondo pa e fundacion”, Prome 
Minister a indica. 


REPRESENTANTENAN DI MEDIARAAD 

Den e fundacion lo tin representantenan di prensa y no di 
Gobierno. Di diferente categoria di prensa lo tin 1 a 2 hende 
representa den e Mediaraad. Gobierno lo no ta esun cu lo 
apunta representantenan den e funadacion sino e mesun 
prensa di Aruba lo apunta ken lo ta den e Mediaraad. Nan mes 
lo apunta un presidente pa un periodo di 4 aña of un periodo 
defini anto despues ta cambia cu otro miembronan di prensa. 
Tambe lo mester tin representantenan di organisacion cu ta sali 
na defensa di consumidornan pasobra esaki semper ta un rol 
importante di Mediaraad pa protehe interes di consumidornan. 


Prome Minister a enfatisa cu Mediaraad no lo bira polis pa wak 
ken a papia kico, sino e lo ta un organo cu lo duna conseho y 
of su opinion. E no lo bay dicta kico hende mester haci of bisa 
pero den situacion ora tin un impase e por duna su opinion. 

Continuacion MEDIARAAD LO TA UN FUNDACION INDEPENDIENTE.... 


EHEMPEL DI FUNCION DI MEDIARAAD 

Un ehempel den esaki, Premier a splica, ta si Mediaraad ta 
haya cu Gobierno a haci algo cu no ta bon, e ora nan lo duna 
nan opinion publicamente y henter comunidad lo tende kico 
Mediaraad tin di bisa riba algo cu Gobierno a haci. Igual ta 
si prensa haci algo malo, Mediaraad lo duna su opinion of 
recomendacion, pero e no ta mara, pero e media ta dicidi si 
nan ta sigui e opinion di Mediaraad. 


Prome Minister Evelyn Wever-Croes: "Mi ta kere cu den e 
situacion cu nos ta aworaki, tanto antagonisa di algun miembro 
di prensa vs algun miembro di Gobierno, un mediaraad ta algo 
cu nos mester pa trece trankilidad, pa no tin e polarisacion sino 
pa tin un instituto independiente y cu ta purba pa nos tin e miho 
calidad di prensa posibel na Aruba. Mediaraad su funcion ta 

mantene e nivel di prensa na e nivel cu un comunidad respeta 
manera Aruba mester tin y ta desea di tin". 


MEDIARAAD LO WORDO EVALUA PA VELD DI MEDIA 
"M'a tende den Parlamneto cu oposicionnan tin miedo di un 
mediaraad, pero si bo intencionnan ta puro manera den e caso 
aki, e lo ta un bon cos. Claro e lo wordo evalua door di tur esnan 
den e veld di media pasobra e mester wordo carga door di tur 
e stakeholders y prensa den e caso aki ta hopi importante", 
Prome Minister a enfatisa. 


Pa lesa mas tocante e topico aki, por haya e Relato Anual 2021 
riba e website pmo@arubagov.org. Tambe BUVO lo public'e 
pronto y tur interesa por pidi pa ricibi esaki na email via un link. 


FUNDACIÓN AUTISMO ARUBA 

Prome Minister Evelyn Wever-Croes: 
En conexion cu Dia Mundial di Conscientisacion di Autismo: 


DIASABRA 2 DI APRIL LO CENDE LUZ 

Diasabra 2 di april ta Dia Mundial di Conscientisacion di Autismo. 
Un dia unda cu nos ta para keto pa plama conscientisacion riba 
e derechonan di nos ciudadanonan cu autismo. Ta importante 
pa nos comprende kico ta autismo. Mas comprendemento y 
conocemento ta yuda duna nos ciudadanonan cu e condicion 
aki un miho calidad di bida. 


“E aña aki, mi kier enfoca hopi riba e posibilidadnan igual. E 
oportunidadnan igual cu nos mester crea pa nos hobennan cu 
tin autismo. Oportunidad igual den enseñansa y riba e mercado 
laboral”, Prome Minister Evelyn Wever-Croes a enfatisa. 


Den un conbersacion cu Prome Minister tawata tin cu Byron 
Lesire y Kay Quandus, dos hoben cu tin autismo, Premier a 
sinti e satisfaccion cu ora nos comprende nos hendenan cu 
autismo y kico pa nan ta imporante, nos ta realisa cu nos tur 
tin den nos, pa crea mas oportunidad pa nan. 


“Kay ta un artista cu ta expresa su mes pintando bunita 
cuadranan. Byron un hoben hopi talentoso y inteligente tambe 
cu lo yuda nos comprende mas kico autismo ta”, Prome 
Minister a expresa. 


Prome Minister ta invita nos pueblo en general, pa diasabra dia 
2 di april, pa cada un di nos ta parti di e dia di conscientisacion 
aki. Duna bo mes e oportunidad pa siña mas kico ta autismo 
y comprende miho kico autismo ta. Ban prepara nos mes mas 
pa esaki. Ban mustra nos solidaridad cu tur nos ciudadanonan 
cu tin autismo y nan famianan y cende un luz blauw y bisti na 
blauw. 


Diasabra anochi, di Το: pa 8or lo tuma luga na Bestuurskantoor 
e ceremonia ‘Light it up Blue’. Den nomber di Gobierno di 
Aruba, Prome Minister ta invita pueblo di Aruba, pa sigui e 
ceremonia y sea parti di dje y hunto nos crea un miho mundo, 
un miho Aruba pa tur esnan cu tin autismo. 


BLAUW NA BESTUURSKANTOOR 


1 y uper 
Den preparacion pa e ceremonia aki, 


Prome Minister a 
cuminsa cu e proyecto hunto cu su famia pa verf e cinta cu 
e puzzelnan di color cu ta simbolisa autismo. Esaki lo ta parti 
di e decoracion dilanti di Bestuurskantoor pa e ceremonia di 
conscientisacion di Autismo. 

Prome Minister Evelyn Wever-Croes: 
Relato Anual 2021: 


COMMISSIE VERSTERKING DEMOCRATISCH 
BESTEL TA YUDA FORTIFICA NOS 
INSTITUTONAN HALTO DI ESTADO 


“Nos ta fortifica democracia ora nos organonan y 
institutonan halto di estado ta fortifica” 


Un otro tema cu Prome Minister a elabora riba dje den 
conferencia di prensa diahuebs mainta, ta e comision cu a wordo 
institui na aña 2018, Commissie Versterking Democratisch 
Bestel. E comision aki ta consisti di algun experto riba 
tereno constitucional, den sector priva y den sector publico. 
Un comision multidisciplinario cu tin e tarea pa recomenda 
Gobierno con pa fortifica nos principionan democratico. Nos ta 
fortifica democracia ora nos organonan y institutonan halto di 
estado ta fortifica. 


Un Parlamento mas independiente y fuerte por haci e trabou 
di control miho riba un gobierno y lo tin un bon democracia 
pasobra e ora tin checks and balances. Mas fuerte, fortifica y 
mas independiente e Instituto Raad van Advies ta, e conseho 
consultativo cu ta duna conseho riba leynan, mas nan por 
controla gobierno y duna consehonan critico pa tin checks and 
balances. 

Mescos tambe, Contraloria General (Algemene Rekenkamer) 
mas fuerte y independiente por controla gobierno miho riba 
su gastonan den e jaarrekeningen. E ora bo tin checks and 
balances. 


Un gobierno cu no kier un democracia fuerte, ta percura pa 
su Parlamento, Raad van Advies, y su Contraloria General ta 
swak. Gabinete Wever-Croes kier e institutonan aki fuerte y 
fortifica. 


E comision aki a traha un planning hunto cu Parlamento, 
Raad van Advies y Contraloria General kico ta e cambionan 
cu mester bin den ley pa fortifica nan posicion mas pa nan 
por haci e trabou di check and balances miho. E cambionan 
aki ta wordo trata. E cambionan di Raad van Advies ta na 
Parlamento sperando cu esaki por wordo trata pronto despues 
di tratamento di presupuesto pa duna Raad van Advies mas 
forsa. 


“Esaki ta mi compromiso. Pa nos institutonan aki ta mas fuerte y 
mas independiente cu ta posibel. Pa bo logra esaki tin cu tuma 


decisionnan cu no lo tin metemento den ora di nombramento di 
hende den e instancia y institutonan aki. Pa Gabinete Wever- 
Croes, garantisa un democracia fuerte, y miho control riba 
maneho y ehecucion door di gobiernonan, nos mester fortifica 
nos institutonan halto di estado pa nan por haci nan trabou di 
controla gobierno”, Prome Minister a enfatisa. 


Por lesa mas di e comision aki den Relato Anual 2021 di Prome 
Minister riba website pmo@arubagov.org. Tambe BUVO lo 
publice pronto y tur interesa por pidi pa ricibi esaki na email 
via un link. 

MINISTER XIOMARA MADURO 
Finansa y Cultura 

A presenta Nota di Cambio den Presupuesto 


\ | 


Parlamento di Aruba a haci un total αἱ 1162 pregunta riba 
Presupuesto 2022. Di su banda gobierno a traha riba e 
contestanan pa asina e reunion riba tratamento di Presupuesto 
por a inicia. 


Minister di Finansa ta trece dilanti cu ta importante pa para keto 
riba e conseho di Caft y tambe di Raad van Advies. Na januari 
ultimo gobierno a duna un splicacion kico tabata e contesta di 
gobierno ariba esaki na Caft y a prepara un Nota di Cambio pa 
por hinca algun cambio mas cu lo bay den Presupuesto 2022. 


E conseho di Caft ta indica pa baha e gastonan di Servicio y 
Producto nan nivel di 2020. Gobierno a haci un ronda riba e 
gastonan cu tin cu wordo reduci y asina wak unda tecnicamente 
por yega na e reduccion necesario. Mester bisa cu compara cu 
Prespuesto 2021 e gasto di Servicio y Producto a subi cu 26 
miyon florin debi na diferente escogencia di maneho. Esaki 
nan a wordo revisa pa wak kico lo por a wordo temporalmente 
wanta pa asina por baha ainda e gastonan y por a cumpli mas 
cu por e conseho di Caft. 


Pa locual ta e conseho di Caft pa kita e 50% di e recorte di 
e 12.6%. Gobierno a presupuesta esaki enespera tambe riba 
e decision di Conseho di Minister di Reino. E ultimo aki nan 
decision tabata cu Aruba por haci e cambionan denter di e 
cuadro stipula. Es decir e ta keda un recorte, no mas con 
e recorte ta wordo haci, eyden lo ta bay tin e flexibidad pa 
asina wak con otro lo bay haci esaki. Segun minister Maduro, 
Gobierno a presenta na e sindicatonan un manera con pa 
haci un intercambio den locual mester ta e recorte akinan y 
ta pesey e fondonan aki ta keda para den Presupuesto 2022 
di pais Aruba pa asina por yega na un entendimiento cu e 
sindicatonan. Lo bini cu un Nota di Cambio na e momento cu 
yega na un entendimiento cu sindicatonan, e ora e cambionan 
lo wordo haci y mientrastanto e fondonan ta keda den 
presupuesto 2022. 


Pa locual ta e control di Subsidio di Salario, Minister Maduro 
a trece dilanti cu ya gobierno a haci e cambionan prome cu a 
presenta e presupuesto na Raad van Advies. Awo via Nota di 
Cambio e fondonan ta wordo integra den Presupuesto 2022. 


Pa locual ta e bista financiero di e cambio fiscal den e 
landspakket. Departamento di Impuesto a haci sesionnan 
informativo riba locual ta bira reforma fiscal, cual e introduccion 
di BTW lo ta den 2023. E stakeholder sessies a tuma luga y 
awo ta tratando e feedback cu a wordo ricibi. Den e caso aki 
e mandatario di Finansa a indica cu e gasto- y entradanan 
relaciona cu cambio fiscal aki, ta den Presupuesto 2023 
esakinan lo por wordo integra. Gobierno a bin ta trahando 
desde algun aña cu locual ta un Presupuesto multi-anual, riba 
e parti aki por wak e comentario CFT, pero manera indica den 
2023 lo mira mas refleha e entrada y gastonan cu ta premira 
pa e punto aki di e landspakket. 

Minister a splica riba e 4 consehonan di Raad van Advies: 

1. Gasto di operacion di gobierno. Aki ta pidi pa bini cu 
plannan mas concreto, pa bahamento di gastonan di personal 
y departamentonan nobo. Tambe ora cu bini cu organonan pa 
duna conseho. Pa locual ta e gastonan di Servicio y Producto, 
pa trece esaki na nivel di prome cu covid. 

2. E di dos punto ta, e debe cu ta keda un preocupacion sigur 
aki na Aruba y den wowo di esnan internacional. Ta conseha 
pa bini cu mas iniciativa pa asina por controla locual ta e nivel 
debe. Den termino corto bini cu afspraaknan concreto cu 
Hulanda pa locual ta financiamento di e fiansanan. E punto aki 
a wordo atendi siman pasa den Conseho di Minister di Reino. 
3. E di tercer conseho ta e presion cu tin ariba e fondonan social, 
pa conserva e fondonan social aki y tambe bini cu medidanan 
concreto pa locual ta gastonan cu mester wordo reduci den 
salubridad. Tin algun di puntonan concreto, eigenbijdrage ta 


uno di nan, cual ta wordo prepara y ta den e discusion publico. 
Esaki ta un conseho cu Raad van Advies a trece dilanti y cu ta 
wordo teni na cuenta. 

4. Por ultimo ta e companianan estatal, pa sanea e situacion 
di e companianan estatal cu no ta bayendo bon. Ta conseha 
pa busca un solucion y duna un miho bista den participacion 
di gobierno den compania estatal. Ademas e maneho di e 
reserva di e compania y maneho di dividend. Esakinan tambe 
ta puntonan cu ta wordo traha riba nan caba y ta forma parti 
di e conseho di Raad van Advies, cual gobierno ta atendiendo 
cune. 


Minister Maduro ta termina bisando cu gobierno a bin ta traha 
riba e consehonan di Caft y Raad van Advies riba Presupuesto 
2022 y pa esaki a presenta Nota di Cambio den Presupuesto 
2022. 


] Baha gasto di servicio y producto na 


* nivel di 2020. 


Kita e 50% di recorte di 12,6%. 


Landspakket. 


* desde januari 2021. 


Caba control di Subsidio di Salario prome cu 
1 di april y hinca e suma aki den Presupuesto 
2022. 

MINISTER DI CULTURA XIOMARA MADURO 
A ENTREGA PREMIO NA GANADONAN 
DI PROGRAMA ‘KIBRA COCO" EDICION 

HIMNO Y BANDERA 


E siman aki e ganadonan di e competencia virtual Kibra Coco 
- Edicion Dia di Himno y Bandera a wordo ricibi pa Minister 
di Cultura Sra. Xiomara Maduro na Bestuurskantoor. Despues 
di a yama e mucha- y mayornan bon bini, e mandatario a 
gradici tur e muchanan di scol pa participa den e competencia. 
A sigui pa e momento cu e muchanan tabata spera, cual ta 
entregamento di nan premio door di minister di cultura. 


E ganadonan cu a keda pendiente pa e competencia di Kibra 
Coco - Edicion Dia di Betico 2022 tambe a ricibi nan premio e 
atardi aki cual ta di Tanda 1 Noam Boekhoudt, Tanda 2 Gian 
Giel, Tanda 4 Guivan Monart. Tambe a entrega premio na e 
ganado di 2do y 3er luga Tanda 3 Sienna Croes y Armin Marin. 


Atoca turno despues na Minister Maduro pa yama e ganadonan 
di Kibra Coco - Edicion Himno y Bandera cual tabata Tanda 1, 
1er luga Gerson Winklaar, 2do luga Zineidy Croes y 3er luga 
Javen Croes. Tanda 2 na 1er luga lva Werleman, 2do luga 
Lia-Sophie Richardson y 3er luga James Oduber. Pa locual ta 
Tanda 3 na 1er luga Rugielle Marquez, 2do luga John-Maximus 
Wever y 3er luga Gideon Croes. 


E ganadonan di e Himno y Bandera Challenge tambe a ricibi 
nan premio cual nan ta María Camila Delgado, María Alejandra 
Delgado, Meredith Garcia, Isabela Garcia y Euli escobar. 


Ture muchanan a keda masha contento cu nan premio. Minister 
di Cultura a haci uso di e oportunidad di gradici Comision 
Celebracion Dianan Nacional pa organisa e competencia, 
tambe a gradici pa nan cooperacion comision di docentenan, 
Archivo Nacional Aruba y tambe Kimberly Boekhoudt di 
SETAR, danki pa nan bon servicio Sr. Levy Geerman di Povi- 
Tree Advertising, Telearuba y High Performance. 


Un danki special tambe na e patrosinadornan di e programa 
cual ta CCDN, SETAR, ATA, AAA, Utilities Group forma pa WEB, 
Elmar y Utilities y tambe APA. E premionan cu a ganadonan di 
competencia virtual di Kibra Coco - Edicion Himno y Bandera 
2022 a ricibi tabata danki na e patrosinadornan y tambe esnan 
cu a aporta cu premio cual ta Ministerio di Naturaleza, Urataka 
Center y Aruba Waterpark. E mandatario ta hopi contento di e 
reaccion ricibi den comunidad pa e programa virtual aki cual ta 
trece famia hunto pa participa y gana premio y siña mas di nos 
pais. Por ultimo e mandatario a haci un invitacion na tur mucha 
pa participa den e proximo competencia di Kibra Coco cual lo 
ta edicion Dia di San Juan - Dera Gay 2022. 


ISLA()ONLINE 
Diabierna 1 April 2022 (ONLINE y 

MINISTER DI CULTURA TA FELICITA 
FUNDACION HERENCIA HISTORICO DI 
ARUBA CU E DOCUMENTARIO 'CASNAN DI 
TORTO NA ARUBA' 


'Casnan di Torto na Aruba' ta e documentario di Fundacion FP, 1 
Herencia Historico di Aruba cu a keda presenta diahuebs 
mainta na The Movies na Gloria. E documentario ta mustra con | j 
prome cu refineria Lago y Arend, tabata traha cas na Aruba. : T i SS i 
Un bunita documentario cu ta corda nos riba e creatividad, e n 1 
forza y e resiliencia di e Pueblo di Aruba. 


Aruba a conoce pobresa grandi prome cu e refineria a 
establece su mes na nos Pais. Asina mes nos Pueblo a usa 
Su creatividad pa hunto cu naturalesa traha nan cas. Den e 
construccion tabata usa material di naturalesa, manera klei, 
awa, yerba seco pa traha e torto, y palo di mata y cadushi pa 
e structura di e cas. Tabata tene debido cuenta tambe na ki 
momento ta corta mata pa haya e palonan y tabata situa e cas 
conforme e pasada di aire y posicion di solo. 


E trahamento di cas di torto tabata un trabou duro pa cual 
famia, bisiña y amigo tabata bin hunto pa forma e union cu ta 
crea e forsa necesario pa traha e cas. Di e manera aki di hopi 
tempran nos Pueblo tabata practica e union cu ta necesario 
pa logra bienestar y pa surpasa e retonan cu bida riba un isla 
chikito ta trece cune. 


Minister Maduro di Cultura ta gradici sra. Lucia Kelly, sra. Glenda 
Giel, sra. Olinda Rasmijn di Fundacion Herencia Historico di 
Aruba y tur otro persona y instancia cu a yuda pa realisa e 
bunita documentario aki. Masha danki pa documenta un parti 
di nos herencia cultural y haci esaki accesibel na publico. 

Minister di Asuntonan Economico, mr. Geoffrey Wever tabata 
di bishita pariba di brug cerca San Nicolas Business Asociation. 
Durante e reunion minister y representantenan di SNBA a 
delibera riba desaroyonan economico importante cu tin den 
pipeline pa pariba di brug. Minister Wever ta mira oportunidad 
pa restaura Bestuurskantoor di San Nicolas pa asina facilita 
creacion di un "business incubator" na e localidad, cual 
actualmente no ta ser uza. 


Un punto economico importante pa gobierno ta sostene 
programanan di desaroyo personal, especialmente pa esnan 
cu ya caba tin negoshi, y tambe esnan cu kier cuminsa un 
negoshi. Den cuadro di e desaroyo turistico den e area lo crea 
efectonan di "spin-off" economico. E ta importante pa fiha ki 
tipo di sosten gobierno lo mester brinda pa por garantisa miho 
oportunidad di success pa esnan cu ta start, eherce of expande 
nan negoshi. 


Den pensamento di gobierno, minister Wever kier stimula y 
brinda asistencia na e entrepreneur y comerciantenan di 


pariba di brug, pa asina nan mes tuma encargo di e formacion 
economico di e area - uno cu cada cuidadano di e area por ta 
orguyoso di dje - teniendo na cuenta aspectonan manera arte, 
cultura, cuisine y grado di servicio. 


"Inverti den e conocemento di esnan cu kier bira comerciante 
y tambe esnan cu ya ta den mercado lo crea synergia entre 
diferente stakeholders". Gobierno lo ta un facilitador cu 
lo stimula progreso door di ta catalisador di desaroyo. Un 
"business incubator" ta caminda comerciantenan por ser asisti 
cu training, programa di educacion, brainstorm sessions, 
eventonan di networking y mas. "Hendenan cu bon idea 
mester por topa otro y intercambia idea y mehora conceptonan 
economico". 


"Na San Nicolas awoki ta un momento oportuno pa inverti 
den nos hendenan, mirando cu e area ta na vispera di algun 
desaroyo economico cual seguramente lo tin su efecto spin-off 
riba comercio den e area. Nos comerciantenan local mester ta 
bon prepara pa prospera di e beneficionan". 

GLENBERT F. CROES 


MINISTER GLENBERT CROES SU MISION 

RIBA TERENO DI LABOR 


Ayera a inicia e tratamento di presupuesto 2022. Ministerio di 
Labor, Energia & Integracion hunto cu Ministerio di Husticia y 
Asunto Social a duna apertura na e reunionnan aki. Durante e 
reunion Minister Glenbert Croes ampliamente a elabora riba 
su Ministerio. 


MISION LABORAL: 

“Nos ta bibando momentonan desafiante, momentonan unda 
cu nos ta drentando den e aña di recuperacion economico. 
Pa Ministerio di Labor, nos mester pa e ta un recuperacion 
economico no solamente pa e dunador di trabou pero tambe pa 
e cartera di e trahador, di nos digno pueblo trahador. E mester 
ta den balansa pa tur dos. Nos ta realisa cu e recuperacion 
economico lo wordo determina grandemente pa e poder di 
compra y e recuperacion salarial di e pueblo trahador. Y como 
Minister di Labor esey ta mi meta. E mester keda refleha den 
e maneho cu nos ta bai hiba como departamento di Labor, 
specificamente Directie Arbeid en Onderzoek DAO y tambe 
den e maneho cu nos ta bai hiba den nos Departamento di 
Progreso Laboral DPL. Nos ta respeta e Mediador di Bureau 


Landsbemiddelaar cu tin un rol importante pa tene tur hende 
alinea, pa nos cana e rumbo di husticia laboral di recuperacion 
economico pa un y tur. 

Como Minister di Labor ta importante pa nos sigura cu e 
progreso cu nos pais encamina, ta un progreso pa un y tur. 


UITZENDVERGUNNINGEN: 

Nos ta definiendo kico ta bira e decision definitivo pa trece 
husticia den e trato pa e trahadonan, considerando cu e sector 
aki ta esunnan cu mas a wordo afecta durante pandemia. 
Nos mester sigura cu den cuadro di modernisacion di leynan 
laboral, fortifica e posicion di e trahadornan. 


BUREAU ARBEIDSINSPECTIE (BAI): 

Nos lo fortifica e posicion di e departamento aki, fortifica 
e posicion di e personal, empodera e personal cu curso y 
estudionan necesario pa nan por actua ora y unda ta necesario. 
Percura pa e base legislativo pa nan no solamente controla 
y supervisa pero tambe tuma sancion contra dunadornan di 
trabou cu ta viola e derecho fundamental di un trahado. 

Den cuadro di Presupuesto 2022 


MINISTER GLENBERT CROES SU MISION 
RIBA TERENO DI INTEGRACION 


EN 


"Por ultimo, e Ministerio di Integracion manera nos comunidad 
por weita, ta hayando un poco di resistencia aki aya, pero mi 
ta determina cu un politica di humanidad y husticia, pa nos 
percura pa un politica di integracion unda cu nos mester duna 
realse na e credo cu nos a hereda, cu Arubiano ta nos tur. Si 
bo a nace na Aruba of no, pero cu bo tin sentimiento pa e pais 
aki, bo ta formando bo hogar na Aruba, nos mester percura 
pa un politica di integracion unda e ta duna realse na e trato 
humano, transparente, sin corupcion, sin trave. Un servicio 
sin burocracia cu ta bira un estorbo y un dolor di cabes, un 
sufrimiento pa hopi hende cu mester haya un bon servicio di e 
diferente departamentonan di gobierno. 


— 


Mi ta comprometi pa percura pa e comunidad stranhero cu ta 
haci su bida na Aruba y cu kier traha legalmente na Aruba, cu 
a drenta Aruba legalmente, nos maneho y politica awor ta pa 
percura cu si tin necesidad laboral, necesidad di e mercado 
laboral ta exigi un trahado, nos ta prefera pa tuma hende cu 
ta aki caba. E por ta ilegal cu a drenta legalmente, semper 


y cuando tin demanda laboral. E mester pasa e screening di 
DPL y DIMAS si. Y si un dado momento no tin trahadornan 
local pa ocupa e trabou ey, nos lo permiti dunador di trabou 
legalisa e trahador. Esey ta e politica di integracion cu nos 
ta hibando. Economia informal di Aruba ta grandi. Y esaki ta 
un dje maneranan pa combati esaki. E momento cu legalisa 
un persona cu awo ta trahando 'zwart', automaticamente e ta 
cuminsa contribui na caha di Gobierno inmediatamente. 


E proceso mester ta a base di humanidad, transparencia, 
husticia y cu un gran sentido di responsabilidad. Nos lo percura 
pa tambe percura pa niun hende sinti nan mes discrimina, 
perhudica, acosa, abusa, esclavisa, kizas door di cierto 
forsanan cu kier haci abuso cu e comunidad stranhero pasobra 
kizas nan ta den un situacion dificil, precario y di necesidad aki 
na Aruba. 


Mi t'ey como Minister encarga cu e comunidad stranhero 
pa defende boso derechonan tambe cu mes fervor cu mi ta 
defende e derechonan di e pueblo trahado Arubiano. Y atrobe, 
Aruba ta nos tur, Aruba mester di nos tur y Aruba nos kier pa 
e ta pa nos tur. Un cos si, mescos cu Aruba ta brinda nos 
tur hopi posibilidad, laga nos hunto yuda, cuida y preserva 
e pida baranca tan precioso aki, cu ta nos hogar pa e ta e 
hogar di herencia pa e yuinan di generacionnan cu lo bin. Esey 
ta e compromiso cu mi tin como Minister di Labor, Energia y 
Integracion drentando e debate di presupuesto 2022 tambe 
rumbo 2023 cu ta bay ta añanan di gran desafio positivo pero 
nos ta comprometi na percura di haci Aruba e hogar precioso 
pa beneficio di un y tur cu ta biba riba Aruba. 


SINTONISA 


f. CONFERENCIA DI PRENSA 
DI GOBIERNO DI ARUBA 


ΠΕΡ 


Gabinete Wever-Croes 


Tur dialuna y diahuebs | 10:00 

CAMBIONAN BUREAU MFA PA E PERIODE DI 
4 DI APRIL TE CU 16 DI MEI 2022 


Bureau MFA ta cuminsa cu renobacion grandi entrante dialuna 


venidero na MFA Noord y esaki lo ta pa e periode di 4 di april 


te cu 16 di mei 2022. 


* Diabierna 1 di april tur servicio di MFA lo ta den mudamento 


y lo ta cera. 


* Serlimar lo ta den funcion entrante 4 di april na MFA Paradera. 
* Servicio di DIMP lo ser amplia na MFA Paradera entrante 4 


di april 2022. 


* Y tur Hulp Bestuurskantoor no lo cera den e horario di 12'or 


pa 1’or entrante 4 di april 2022. 


DIMP ta informa: 
DIA 1 Y 4 DI APRIL DEPARTAMENTO DI 
IMPUESTO LO TA CERA PA PUBLICO 


En conexion cu un update importante y necesario di nos 
sistemanan digital 


Departamento di Impuesto ta participa cu su oficina 
principal na Camacuri como tambe tur otro oficina 
den districto lo ta cera riba diabierna, 1 di april 2022, 
y dialuna, 4 di april 2022. Esaki en conexion cu un 
update importante y necesario di e sistemanan digital 
pa asina por continua cu e trayecto di digitalisacion y 
mehoracion di servicio na su contribuyentenan. 


Diamars, dia 5 di april, Departamento di Impuesto 
lo continua cu su servicionan segun e orario di 
custumber na tur su oficinanan. 


Departamento di Impuesto ta pidi su contribuyentenan 


pa tuma nota di e participacion importante aki pa 
evita cualkier inconveniencia. 


2 Departamento di Impuesto 

Departamento di Salud Publico: 


UPDATE 1 DI APRIL 2022 


Segun resumen semanal di awe diabierna 89 persona 17 caso pa dia y un averahe di ‘Positivity rate’ semanal di 33% 
a recupera den e siman aki y un total di 122 caso nobo di pa dia. 
COVID-19 a keda registra. 

Actualmente na Aruba tin 3 persona interna cu of debi na 
E cantidad di casonan activo di COVID-19 pa awe ta 87 y COVID di cual den ICU tin 1 persona y riba piso general tin 2. 
cantidad di fayecidonan relaciona cu COVID-19 ta 212. Datos Na Colombia tin actualmente 2 persona den ICU y 1 riba piso 
ta ilustra casonan nobo di COVID cu un averahe semanal di general. 


| 
1/4/2022 RESIDENTE NO-RESIDENTE 


Casonan Nobo 81 41 


Recupera 


Positivo 


Vacuna 


Hospitalisa 
AUA 


MINISTERIO DI TURISMO, 
UBRIDAD PUBLICO 


VACUNA 


Fiha orario di cada cuminda! 


Mantene un ordo den e cumindanan y fiha un ora pa cada un, 
lo yuda regula peso. Mantene un orario corecto di cuminda ta 
hopi importate pa mantene e metabolismo den perfecto 
condicion y activo 100x100. Tambe un bon rutina alimenticio 
ta constantemente yuda den e prevencion di numeroso trastor- 
no di e organismo manera diabetes y algun malesa cardiovas- 
cular. Regula ora di cada cuminda pa asina mantene bo mes sa- 
ludabel. Pa combati COVID-19 bo mester mantene bo salud y 
vacuna, ya cu ta comproba cu e vacuna tin un efectividad halto 
pa proteha bo y evita transmision. Ban uza tur e P MR 
cu nos tin pa caba cu e virus aki na nos isla! 


Ami si 


Mantene 1.5M Laba man Uza tapa boca 
minimo di distancia frecuentemente TED paden di tur luga 

E OPORTUNIDADNAN DI MAS GRANDI, 
TA REKERI ESFUERSONAN MAS GRANDI. 
UZA BO TEMPO PA INVENTA Y 
CREA OPORTUNIDADNAN PRODUCTIVO. 
Y MIENTRAS CU BO TA WARDA RESULTADO, 
TIN FE CU NA FINAL, 

BO ESFUERSONAN LO WORDO RECOMPENSA! 


Fez Fin di Siman! 


